Varsapõlv
Varsapõlv (Anagallis L.) on taimeperekond nurmenukuliste sugukonnas. Varsapõlve perekonda kuulub 20–25 liiki madalakasvulisi rohttaimi, millest ehk tuntuim on kirjandustegelasele nime andnud põld-varsapõlv. Perekonna botaaniline nimi tuleb kreeka sõnadest ana – 'jälle' ja agallein – 'rõõmu tundma' ning viitab õite avanemisele ja sulgumisele keskkonna mõjul. 2009. aastast kuulub perekond varsapõlv APG III süsteemi järgi mürsiineliste alamsugukonda.